SSL сертификатите могат да се разделят на няколко главни типа, в зависимост от нивото на валидация, което осигуряват. Self-signed сертификатите са безплатни и често са свързани с вътрешните потребности на даден онлайн проект. Сертификатите с валидиране на домейн (DV SSL) включват лесна проверка, която верифицира сайта чрез собствеността на домейна му. Също така може да срещнете сертификати с валидиране на организацията (OV SSL) и такива с разширена валидация (EV SSL). Последните включват обстойни проверки на целият бизнес и се обознават със зелено катинарче пред URL адреса на сайта.